ᱵᱷᱟᱞᱢᱤᱠᱤ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ

ᱵᱷᱟᱞᱢᱤᱠᱤ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱫᱚ ᱥᱤᱧᱚᱛ ᱨᱮᱱᱟᱜ ᱵᱤᱦᱟᱨ ᱯᱚᱱᱚᱛ ᱨᱮᱱᱟᱜ ᱪᱟᱢᱯᱟᱨᱚᱱ ᱦᱚᱱᱚᱛ ᱨᱮ ᱢᱮᱱᱟᱜ ᱢᱤᱫ ᱴᱟᱭᱜᱚᱨ ᱨᱤᱡᱚᱨᱵᱽ ᱠᱟᱱᱟ ᱾ ᱱᱚᱣᱟ ᱫᱚ ᱵᱤᱦᱟᱨ ᱨᱮᱱᱟᱜ ᱢᱤᱫᱴᱟᱹᱝ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱠᱟᱱᱟ ᱾ ᱵᱷᱟᱞᱢᱤᱠᱤ ᱛᱟᱹᱨᱩᱵ ᱡᱚᱜᱟᱣ ᱫᱚ ᱘᱙᱘.᱔᱕ ᱜᱟᱺᱴ ᱠᱤᱞᱚᱢᱤᱴᱚᱨ (᱓᱔᱖.᱘᱙ ᱜᱟᱺᱴ ᱢᱤᱞ) ᱨᱮ ᱫᱟᱯᱟᱞ ᱟᱠᱟᱱᱟ, ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱜᱩᱴ ᱚᱛᱱᱚᱜ ᱴᱚᱴᱷᱟ ᱨᱮᱱᱟᱜ ᱑᱗.᱔% ᱢᱮᱱᱟᱜᱼᱟ ᱾ ᱒᱐᱑᱘ ᱥᱟᱞ ᱫᱷᱟᱹᱨᱤᱡ, ᱨᱤᱡᱚᱨᱵᱽ ᱨᱮ ᱔᱐ ᱛᱟᱹᱨᱩᱵ ᱠᱚ ᱛᱟᱦᱮᱸ ᱠᱟᱱᱟ ᱾

 ᱱᱟᱜᱟᱢ 
ᱵᱷᱟᱞᱢᱤᱠᱤᱱᱚᱜᱚᱨ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱵᱤᱨ ᱴᱚᱴᱷᱟ ᱫᱚ ᱢᱟᱬᱟᱝ ᱑᱙᱕᱐ ᱨᱮᱱᱟᱜ ᱜᱮᱞ ᱥᱮᱨᱢᱟ ᱚᱠᱛᱚ ᱨᱮ ᱮᱛᱚᱦᱚᱵ ᱫᱷᱟᱹᱨᱤᱡ ᱛᱮ ᱵᱮᱛᱤᱭᱟ ᱨᱟᱡᱽ ᱟᱨ ᱨᱟᱢᱱᱚᱜᱚᱨ ᱨᱟᱡᱟᱜ ᱥᱟᱥᱚᱱ ᱨᱮ ᱛᱟᱦᱮᱸ ᱠᱟᱱᱟ ᱾ ᱱᱤᱭᱟᱹ ᱑᱙᱗᱘ ᱥᱟᱞ ᱨᱮ ᱢᱤᱫ ᱵᱤᱨᱡᱤᱭᱟᱹᱞᱤ ᱨᱟᱠᱷᱟᱵᱤᱨ ᱮᱞᱟᱱ ᱞᱮᱜᱼᱟ ᱛᱟᱦᱮᱸᱫ ᱾ ᱵᱷᱟᱞᱠᱤᱢᱤ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱨᱮᱱᱟᱜ ᱛᱷᱟᱯᱚᱱ ᱥᱮᱨᱢᱟ ᱫᱚ ᱑᱙᱙᱐ ᱨᱮ ᱦᱩᱭ ᱞᱮᱱᱟ ᱛᱟᱦᱮᱸᱫ ᱾ ᱵᱟᱜᱟᱱ ᱨᱮᱱᱟᱜ ᱜᱩᱴ ᱚᱥᱟᱨ ᱵᱤᱥᱟᱹᱨ ᱫᱚ ᱓᱓᱕.᱖᱕ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱵᱷᱟᱞᱢᱤᱠᱤ ᱵᱤᱨᱡᱤᱭᱟᱹᱞᱤ ᱨᱟᱠᱷᱟᱵᱤᱨ ᱟᱨ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱫᱚ ᱫᱤᱥᱚᱢ ᱨᱮᱱᱟᱜ ᱑᱘ ᱟᱱᱟᱜ ᱴᱟᱭᱜᱚᱨ ᱨᱤᱡᱚᱨᱵᱽ ᱠᱟᱱᱟ ᱾ ᱵᱷᱟᱞᱠᱤᱢᱤ ᱴᱟᱭᱜᱚᱨ ᱨᱤᱡᱚᱨᱵᱽ ᱨᱮ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱟᱨ ᱵᱤᱨᱡᱤᱭᱟᱹᱞᱤ ᱨᱟᱠᱷᱟᱵᱤᱨ ᱥᱮᱞᱮᱫ ᱟᱠᱟᱱᱟ ᱾

 ᱴᱷᱟᱶ 
ᱱᱚᱣᱟ ᱯᱟᱪᱮ ᱪᱟᱢᱯᱟᱨᱚᱱ ᱨᱮ ᱢᱮᱱᱟᱜᱼᱟ, ᱚᱠᱚᱭᱟᱜ ᱧᱩᱛᱩᱢ ᱵᱟᱨ ᱟᱹᱲᱟᱹ ᱨᱮ, ᱪᱟᱢᱯᱟ ᱟᱨ ᱚᱨᱚᱬᱭᱚ ᱠᱷᱚᱱ ᱤᱫᱤ ᱟᱠᱟᱱᱟ, ᱚᱠᱚᱭᱟᱜ ᱟᱹᱲᱟᱹ ᱠᱟᱱᱟ ᱪᱟᱢᱯᱟ ᱫᱟᱨᱮ ᱭᱟᱜ ᱵᱤᱨ ᱾ ᱚᱛᱱᱚᱜ ᱞᱮᱠᱟᱛᱮ, ᱱᱚᱣᱟ ᱫᱚ ᱘᱓°᱙ ᱕᱐′ ᱟᱨ ᱘᱔°᱐ ᱑᱐′ ᱥᱟᱢᱟᱝ ᱞᱚᱝᱜᱤᱪᱩᱰ ᱟᱨ ᱒᱗°᱐ ᱑᱐′ ᱟᱨ ᱒᱗°᱐ ᱐᱓′ ᱠᱚᱧᱮ ᱞᱟᱴᱤᱪᱩᱰ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱜᱩᱴ ᱵᱤᱨ ᱴᱚᱴᱷᱟ ᱨᱮ ᱙᱐᱐ ᱜᱟᱺᱴ ᱠᱤᱞᱚᱢᱤᱴᱚᱨ (᱓᱕᱙ ᱜᱟᱺᱴ ᱢᱤᱞ) ᱥᱮᱞᱮᱫ ᱟᱠᱟᱱᱟ, ᱚᱸᱰᱮ ᱠᱷᱚᱱ ᱵᱷᱟᱞᱢᱤᱠᱤ ᱵᱤᱨᱡᱤᱭᱟᱹᱞᱤ ᱨᱟᱠᱷᱟᱵᱤᱨ ᱫᱚ ᱘᱘᱐ ᱜᱟᱺᱴ ᱠᱤᱞᱚᱢᱤᱴᱚᱨ (᱓᱔᱐ ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱟᱨ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱫᱚ ᱓᱓᱕ ᱜᱟᱺᱴ ᱠᱤᱞᱚᱢᱤᱴᱚᱨ (᱑᱒᱙ ᱜᱟᱺᱴ ᱢᱤᱞ) ᱴᱚᱴᱷᱟ ᱨᱮ ᱯᱟᱥᱱᱟᱣ ᱟᱠᱟᱱᱟ ᱾ ᱠᱚᱧᱮ ᱨᱮ, ᱵᱟᱝᱪᱟᱣ ᱴᱚᱴᱷᱟ ᱫᱚ ᱱᱮᱯᱟᱞ ᱨᱮᱱᱟᱜ ᱪᱤᱛᱣᱟᱱ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱥᱟᱞᱟᱜ ᱞᱟᱜᱟᱣ ᱟᱠᱟᱱᱟ ᱟᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱩᱛᱛᱚᱨ ᱯᱨᱚᱫᱮᱥ ᱯᱟᱪᱮ ᱥᱮᱦᱮᱫ ᱠᱷᱚᱱ ᱨᱟᱠᱷᱟᱵᱤᱨ ᱫᱚ ᱛᱚᱞᱟ ᱾ ᱵᱤᱦᱟᱨ ᱥᱚᱨᱠᱟᱨ ᱫᱚ ᱵᱷᱤᱴᱤᱟᱨ ᱨᱮ ᱘᱐᱐ ᱦᱮᱠᱴᱚᱨ ᱵᱤᱨ ᱫᱚ ᱛᱟᱥᱟᱫ ᱴᱟᱺᱰᱤ ᱨᱮ ᱵᱚᱰᱚᱞ ᱠᱟᱛᱮ ᱱᱤᱭᱟᱹ ᱥᱤᱧᱚᱛ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱛᱟᱥᱟᱫ ᱴᱟᱺᱰᱤ ᱵᱮᱱᱟᱣ ᱠᱟᱱᱟ ᱾

ᱡᱤᱭᱟᱹᱞᱤ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ


ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱴᱟᱭᱜᱚᱨ ᱨᱤᱡᱚᱨᱵᱽ ᱠᱚ
ᱛᱷᱚᱠ:ᱵᱤᱦᱟᱨ ᱨᱮ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱠᱚ
ᱛᱷᱚᱠ:ᱯᱟᱪᱮ ᱪᱟᱢᱯᱟᱨᱚᱱ ᱦᱚᱱᱚᱛ